ΓΡΑΠΤΗ ΕΡΩΤΗΣΗ E-0311/00

υποβολή: Marietta Giannakou-Koutsikou (PPE-DE) προς την Επιτροπή

(11 Φεβρουαρίου 2000)

Θέμα: Θεσμικά μέτρα για το ζήτημα της κακοποίησης των Γυναικών

Πρόσφατα έρευνα έδειξε ότι το 98 % των θυμάτων βίας στο πλαίσιο της Ευρωπαϊκής Ένωσης είναι γυναίκες, ενώ μια στις πέντε γυναίκες έχει πέσει θύμα σωματικής κακοποίησης από τον σύζυγό της. Εκτιμάται ότι ο αριθμός των γυναικών που έχουνποστεί φυσική, σεξουαλική ή ψυχολογική βία μέσα και έξω από το οικογενειακό περιβάλλον είναι πολύ μεγαλύτερος από αυτόν που συνήθως δημοσιοποιείται, για ευνόητους λόγους κοινωνικής προστασίας ή ακόμη και εκφοβισμού. Το πρόβλημα απαιτεί ουσιαστική αντιμετώπιση στο μέτρο που ηφιστάμενη νομική κάλυψη είτε παρουσιάζει κενά, είτε σε κάποιες χώρες ουσιαστικά δημιουργεί συνθήκες ανοχής για την άσκηση κάθε μορφής βίας σε βάρος των γυναικών.

Προτίθεται η Επιτροπή ναποβάλει προτάσεις για:

1. Τη θεσμική ενίσχυση της προστασίας των γυναικών από φυσική, σεξουαλική ή ψυχολογική κακοποίηση;

2. Η στήριξη προγραμμάτων κοινωνικής περίθαλψης μέσω ειδικών κέντρων, ευαισθητοποίησης της κοινής γνώμης και γενικότερης ενημέρωσης ώστε να διευκολυνθεί η δημοσιοποίηση προς τις αρχές των σχετικών περιστατικών;

Απάντηση του κ. Vitorino Εξ ονόματος της Επιτροπής

(14 Απριλίου 2000)

Η Επιτροπή συμμερίζεται την ανησυχία του αξιότιμου μέλους σχετικά με το ζήτημα της κακοποίησης γυναικών.

Σε γενικές γραμμές, την πρωταρχική ευθύνη για τη θέσπιση νομοθεσίας σχετικά με την προστασία των γυναικών από κάθε μορφή κακοποίησης, έχουν τα κράτη μέλη. Στον τομέα αυτό η Επιτροπή ακολουθεί την αρχή της επικουρικότητας. Ωστόσο, η Επιτροπή έχει ενδιαφερθεί πολύ για το πρόβλημα αυτό σε κοινοτικό επίπεδο. Συγκεκριμένα, οργάνωσε την Εκστρατεία κατά της Βίας εις βάρος της Γυναίκας, η οποία θα ολοκληρωθεί με ένα συνέδριο που θα γίνει στη Λισσαβόνα, τον Μάιο του 2000. Στο πλαίσιο αυτό, πολλές οργανώσεις συμμετέχουν στον αγώνα κατά της βίας.

Όσον αφορά τη σωματεμπορία γυναικών και τη σεξουαλική εκμετάλλευση παιδιών, συμπεριλαμβανόμενης της παιδικής πορνογραφίας στο Διαδίκτυο, η Επιτροπή σκοπεύει ναποβάλει λεπτομερείς προτάσεις με σκοπό την σύγκλιση των ποινικών νομοθεσιών των κρατών μελών. Οι προτάσεις θα καλύπτουν επίσης το θέμα της χορήγησης προσωρινών αδειών διαμονής στα θύματα που είναι πρόθυμα να προσκομίσουν αποδείξεις στα δικαστήρια. Ένας από τους στόχους των προτάσεων είναι η ενίσχυση της νομοθεσίας σε ευρωπαϊκό επίπεδο όσον αφορά την προστασία των γυναικών από την κατάχρηση και παραβίαση των ανθρωπίνων δικαιωμάτων που η σωματεμπορία και η σεξουαλική εκμετάλλευση συνεπάγονται.

Επιπλέον, η Επιτροπή έχει αναλάβει τη διαχείριση του προγράμματος Daphne, το οποίο αποσκοπεί στην καταπολέμηση κάθε μορφής βίας σε βάρος των γυναικών και των παιδιών καθώς και του προγράμματος STOP το οποίο αποσκοπεί στην καταπολέμηση της εμπορίας ανθρώπων και της σεξουαλικής εκμετάλλευσης παιδιών. Στα πλαίσια των προγραμμάτων αυτών, η Επιτροπή προσπαθεί, να οργανώσει δίκτυα σε όλη στην Κοινότητα στα οποία θα συμμετέχουν ιδιωτικές και δημόσιες οργανώσεις δραστηριοποιούμενες στον τομέα της καταπολέμησης της βίας. Σκοπός είναι η προώθηση της ανταλλαγής πληροφοριών και καλύτερων πρακτικών στον τομέα αυτό.

Μολονότι η Επιτροπή δεν μπορεί να αναλάβει η ίδια τις δαπάνες που προϋποθέτει η δημιουργία ειδικών κέντρων για την προστασία των γυναικών από την κακοποίηση οι δαπάνες αυτές αναλαμβάνονται από τα κράτη μέλη τα προγράμματα Daphne και STOP συμβάλλουν επίσης στην ευαισθητοποίηση και στην πληροφόρηση του κοινού. Με τον τρόπο αυτό, η Επιτροπή επιδιώκει να ενθαρρύνει τα θύματα κακοποίησης, να έρχονται σε επαφή με τις αρμόδιες αρχές.